**ÁLTALÁNOS SZERZŐDÉSI FELTÉTELEK**

**ÁSZF**

1. **Hatály, fogalmak**
2. Jelen általános szerződési feltételek (továbbiakban: ÁSZF) 2019. augusztus 01.napján lép hatályba és visszavonásig, illetve módosításig hatályban marad.
3. Jelen ÁSZF-ben a GSH-Építő Kft. (7773 Villány, külterület hrsz. 090/33., asz.: 25398296-2-02, cg.: 02-09-081835) a továbbiakban **Vállalkozó**, míg a vele szerződéses jogviszonyban álló fél a **Megrendelő**. Vállalkozó és Megrendelő együttesen **Felek** elnevezéssel szerepel.

Megrendelő képviseletében képviselő eljárása elfogadható oly módon, hogy Vállalkozó nem köteles vizsgálni a Megrendelő és képviselője közötti meghatalmazás tartalmát, a képviselt terjedelmét. Vállalkozóval történő szerződés, annak módosítása, kiegészítése esetén, amennyiben Megrendelő képviselővel jár el, és bármely jelen ÁSZF-ben rögzített dokumentumot Megrendelő képviselője írja alá, Vállalkozót semminemű felelősség nem terheli akkor, ha Megrendelő a képviselője által aláírt átadás-átvételi jegyzőkönyvben rögzítetteket nem fogadja el.

Fogalom meghatározások:

**Kivitelezési Munka:** Megrendelő által megrendelt, Vállalkozó által teljesített szolgáltatás, mely jelenti a Szerződésben megnevezett munkákat a Szerződés szerint meghatározott műszaki tartalommal.

**Szerződés:** Felek Szerződéses Nyilatkozata(i) és jelen ÁSZF együtt alkotják Felek szerződését

**Építtető:** Az a természetes személy, jogi személy, jogi személyiség nélküli gazdasági társaság, vagy más szervezet, amely Megrendelővel valamely beruházásra, vagy annak egy részére vonatkozóan vállalkozási (generálkivitelezői) szerződést köt, vagy kötött, valamint az Építtető törvényes általános jogutóda.

**Megrendelő:** Az a természetes személy, jogi személy, jogi személyiség nélküli gazdasági társaság vagy más szervezet, amellyel a Vállalkozó valamely beruházásra, vagy annak egy részére vonatkozóan vállalkozási (fővállalkozási, generálkivitelezői, alvállalkozói) szerződést köt, vagy kötött, valamint a Megrendelő törvényes általános jogutóda.

**Vállalkozó:** Az a természetes személy, jogi személy, jogi személyiség nélküli gazdasági társaság vagy más szervezet, amellyel a Vállalkozó valamely beruházásra, vagy annak egy részére vonatkozóan vállalkozási (fővállalkozási, generálkivitelezői, alvállalkozói) szerződést köt, vagy kötött, valamint a Vállalkozó törvényes általános jogutódja. Vállalkozó jelen szerződéses jogviszonyban a GSH-Építő Kft., valamint annak törvényes általános jogutódja.

**Alvállalkozó:** az a természetes személy, jogi személy, jogi személyiség nélküli gazdasági társaság, vagy más szervezet, amellyel a Vállalkozó valamely beruházásra, vagy annak egy részére alvállalkozói szerződést kötött, valamint az Alvállalkozó törvényes általános jogutódja.

**Felek:** a Megrendelő és a Vállalkozó együttesen

**Műszaki ellenőr:** A műszaki ellenőr az irányadó jogszabályok szerint mind a tervező, mind a kivitelező munkáját áttekinti, figyelemmel kíséri. Az építtető igényeit közvetítheti is Vállalkozó felé. Felelőssége a kivitelező által befejezett munkaszakasz eredményeinek, műszaki megfelelősségének ellenőrzése. A műszaki ellenőr az építtető helyszíni megbízottja, aki megbízója képviseletében az építési-szerelési munka folyamatos figyelemmel kísérésével, ellenőrzésével segíti az építési beruházást, az építtető igényeinek megfelelő szakszerű és gazdaságos megvalósítást.

**Szerződéses Ár:** a Vállalkozó szerződésszerű teljesítése esetén járó vállalkozói díj, amely tartalmazza - nem fordított adózás esetén - az általános forgalmi adót, továbbá az esetleges többletmunka költségeit és díját, azonban nem tartalmazza a pótmunkákért járó díj összegét.

**Pótmunka:** A Vállalkozó köteles elvégezni az utólag írásban megrendelt, különösen tervmódosítás miatt szükségessé váló munkát is, ha annak elvégzése nem teszi feladatát aránytalanul terhesebbé,

**Többletmunka:** Vállalkozó köteles elvégezni a vállalkozási szerződés tartalmát képező, de a vállalkozói díj meghatározásánál figyelembe nem vett munkát és az olyan munkát is, amely nélkül a megrendelés tárgyát képező mű rendeltetésszerű használatra alkalmas megvalósítása nem történhet meg. Megrendelő köteles megtéríteni a Vállalkozónak a többletmunkával kapcsolatban felmerült olyan költségét, amely a szerződés megkötésének időpontjában nem volt előrelátható.

3. Az ÁSZF a Vállalkozó és a vele szerződéses jogviszonyban álló Megrendelő általános szerződéses jogait és kötelezettségeit, elszámolási és fizetési feltételeit, illetve minden egyéb általános szerződéses feltételt meghatároz.

Felek megállapodnak, hogy jelen dokumentum a Felek között létrejött vállalkozói szerződés elválaszthatatlan részét képezi, csak azzal együtt érvényes, illetve azzal együtt értelmezhető.

Jelen ÁSZF rendelkezései általános jelleggel, teljes körűen és kötelezően alkalmazandók a Vállalkozó minden, Megrendelővel megkötésre kerülő szerződéses jogviszonyában, kivéve azon feltételeket, amelyek vonatkozásában a vállalkozói szerződés kifejezetten eltérően rendelkezik

Vállalkozó jogosult jelen ÁSZF-t - különös tekintettel a jogszabályi változásokra és üzletpolitikája megváltozására - módosítani. A Felek szerződéses viszonyára mindig a vállalkozói szerződés megkötésekor hatályos ÁSZF rendelkezéseit kell alkalmazni.

A módosítást köteles partnereivel bizonyítható módon közölni.

**II. Szerződéses Nyilatkozatok**

1. Az ajánlatkérések, az ajánlatok, a megrendelések, ezek visszaigazolása, elfogadása, az egyedi, nevesített szerződések, valamint mindezek módosítása és kiegészítése (továbbiakban együtt: Szerződéses Nyilatkozatok) érvényességéhez elsődlegesen írásbeli forma szükséges. A Szerződéses Nyilatkozatok postai úton és e-mail útján, valamint személyes kézbesítéssel továbbíthatók, a vonatkozó jogszabályoknak megfelelően. A Szerződéses Nyilatkozatok továbbításának fentiekben rögzített módjától eltérő Szerződéses Nyilatkozat nem hoz létre szerződést. Ebben az esetben Vállalkozó konkrét teljesítési kötelezettsége csak akkor jön létre, ha Megrendelő kifejezetten írásban elfogadta Vállalkozó ajánlatát.

2. Vállalkozó ajánlati kötöttsége a 10 (tíz) nap lejártával megszűnik, ezen időszakot követően a szerződési kötelezettsége alól mentesülhet. Vállalkozó ajánlatára és teljesítésére kizárólag a megrendelésre tett visszaigazolása és a jelen ÁSZF együttesen a mérvadók abban az esetben is, ha Megrendelő eredeti megrendelésében más előírások szerepelnek.

3. Bármely, Vállalkozó által Megrendelő rendelkezésére bocsátott dokumentáció (tervek, kapcsolási rajz, darabjegyzék, megvalósítási dokumentáció stb.) tulajdon- és szerzői jogát Vállalkozó kifejezetten fenntartja, ezeket a Megrendelő harmadik személy részére – Vállalkozó előzetes írásbeli hozzájárulása nélkül - nem teheti hozzáférhetővé. Vállalkozó kötelezi magát, hogy a Megrendelő Vállalkozó rendelkezésére bocsátott bármely dokumentációját bizalmas anyagként kezeli. Vállalkozó nem köteles vizsgálni, hogy harmadik fél oltalmi joga a Megrendelő megrendelésével érintett, azonban nem Vállalkozó tulajdonát képező termékre kiterjed-e, ezen a címen Vállalkozó mindennemű felelősséget kizár.

1. **SZERZŐDÉS MŰSZAKI TARTALMA**

1. A tervdokumentációban szereplő tételektől való műszaki eltérés csak Megrendelő előzetes írásbeli jóváhagyásával történhet.

2. Vállalkozó kijelenti, hogy helyszíni szemle révén kielégítően rendelkezik az adatokkal, tisztában van a Kivitelezési Munkát képező vállalás fajtájával, annak nehézségével és tömegével, így információ hiányra hivatkozva többletköltségekkel nem áll elő. A Megrendelő köteles azonban megtéríteni a Vállalkozónak a többletmunkával kapcsolatban felmerült olyan költségét, amely a szerződés megkötésének időpontjában nem volt előrelátható. Vállalkozó ajánlatát tételes, árazatlan költségvetés kiírás, a tervek, a műszaki leírás - azok rendelkezésre bocsátása esetén - és a helyszín ismerete alapján készíti.

3. Vállalkozó kijelenti, hogy valamennyi hatósági és hatályos jogi rendelkezést betartva teljesít, és mindezek teljesítésével összefüggésben felmerült költségeit a Szerződéses Ár tartalmazza. A Vállalkozót terhelik a munkájával összefüggő esetleges engedélyeztetések költségei is.

4. Amennyiben Vállalkozó az átalányáras szerződés összegét, egy konkrét költségvetés alapján kalkulálta, ez a költségvetés a szerződés mellékletét képezi. Megrendelő tudomásul veszi, hogy a költségvetésre hivatkozással nem jogosult az átalányáras elszámolásról a tételes költségvetés szerint elszámolásra áttérni. A költségvetés nem tekinthető a Szerződés műszaki tartalom-meghatározásának.

1. Megrendelő és Vállalkozó jogai és kötelezettségei
2. Vállalkozó köteles megvizsgálni a vállalkozói szerződést, a megrendelést és az ahhoz kapcsolódó dokumentumokban szereplő mennyiség-kimutatás teljességét és a műszaki kivitelezhetőséget. Amennyiben Vállalkozó szerint a dokumentumokban esetleges félreértések, ellentmondások fordulnak elő, köteles a Megrendelőnél írásban visszakérdezés formájában tisztázni ezeket.
3. Vállalkozó köteles az elvárható fokozott szakmai gondossággal megvalósítani a Kivitelezési Munkát, és annak hibáit kijavítani a jelen szerződés előírásaival összhangban.
4. Vállalkozó haladéktalanul írásban köteles értesíteni a Megrendelőt arról a tévedésről, hiányról, hibáról vagy más hiányosságról, amit a Kivitelezési Munka terveiben, műszaki előírásaiban felfedezett a munkák végrehajtása során. Ezen értesítés megküldése nem mentesíti a Vállalkozót a jelen szerződésben rögzített kötelezettségeinek elmulasztásából származó következmények alól. Az értesítés után Megrendelőnek haladéktalanul választ kell adnia Vállalkozó által jelzett problémára.
5. Vállalkozó a meghatározott szerződéses árért átalányárral, vagy egységárakban meghatározott díjjal vállalja a tevékenységet, mely díjazás vállalkozói szerződésben kerül meghatározásra. Erre tekintettel kijelenti, hogy minden, a szerződés szerinti munkanemre érvényes vonatkozó szabvány- és technológiai előírásoknak mindenben megfelelő, I. osztályú minőségben történő hiba- és hiánymentes teljesítéshez, a rendeltetésszerű használathoz és a balesetmentes, biztonságos munkavégzéshez szükséges tényező és tevékenység benne foglaltatik az árban (pl. szükséges munkaerő, fel-levonulás, segédszerkezetek, állványok, építési gépek, szállítóeszközök, gépi berendezések, kapcsolódó hatósági és egyéb eljárási költségek, közlekedési és parkolási költségek, fuvarozási költségek, stb.) még akkor is, ha erre a szerződésben és mellékleteiben külön utalás nincs.
6. Vállalkozó tudomásul veszi, hogy nem minden esetben kap kizárólagos használatú munkaterületet. A munkaterületén más (al)vállalkozók is végezhetnek munkát. Ebben az esetben Vállalkozó köteles együttműködni a munkaterületen munkát végző más (al)vállalkozókkal, illetve kötelesek Megrendelő érdekében munkavégzésüket összehangolni.
7. Vállalkozó a jelen szerződésben és mellékleteiben szabályozott munkák tekintetében köteles az építés ideje alatt a mindenkori jogszabályok szerint Építési Naplót vezetni és azt mindenkor a munkavégzés helyszínén kell tartani.

Vállalkozó a napló megnyitásakor köteles megnevezni a felelős műszaki vezetőjét és - szükség szerint - annak bejegyzett névjegyzéki számát, illetve mindkét fél köteles meghatározni a naplóba bejegyzést végző személyeket, továbbá kötelesek a naplót az előírásoknak megfelelően vezetni. Minden, a kivitelezési munkákra vonatkozó lényeges adatot be kell vezetni az Építési Naplóba, a mindenkor hatályos jogszabályoknak megfelelően. Vállalkozó köteles a létesítményre történő felvonulás alkalmával a munkaterületet írásban, Építési Naplóban átvenni.

1. Vállalkozó vállalja, hogy munkavégzésének teljes időtartama alatt gondosan betartja az alkalmazandó adózási és társadalombiztosítási törvényeket, jogszabályokat és fizeti valamennyi, a cég működéséből és a dolgozók alkalmazásából adódó költségeket és adókat.
2. Vállalkozó jogosult alvállalkozó igénybevételére, melyért felelőssége a Ptk. előírásai szerint alakul.
3. A Vállalkozó köteles minden vonatkozásban betartani minden jogszabályt, valamint bármely illetékes hatóság határozatát, amely kapcsolatos a Kivitelezési Munka megvalósításával.
4. Vállalkozó köteles az összes, általa foglalkoztatott, a munkaterületen dolgozó személyt a jogszabályoknak megfelelően foglalkoztatni.

Vállalkozó felelős az adatkezelési szabályok betartásáért, így különösen az információs önrendelkezési jogról és információszabadságról szóló 2011. évi CXII. törvény, valamint a Munka Törvénykönyvéről szóló 2012. évi I. törvényben foglaltak megtartásáért.

1. Vállalkozó köteles munkája elkészültét írásban, az Építési Naplóban készre jelenteni és Megrendelő ezirányú külön írásbeli kérésére a Kivitelezési Munka átadás-átvételén részt venni.
2. Vis maior esetén, továbbá más olyan esemény következtében, mely Vállalkozó önhibáján kívül a teljesítés rendes folyamatát (vagy a már meglévő késedelmének megszüntetését) akadályozza, illetve késlelteti, a teljesítési határidő az akadályoztatás időtartamával meghosszabbodik, és kivételes esetben, ha a Vállalkozó felróhatóságának hiányát a körülmények kétséget kizáróan indokolják, teljesítési kötelezettsége alól teljesen vagy részlegesen mentesül. Az akadály felmerültéről és megszűntéről Vállalkozó a Megrendelőt haladéktalanul tájékoztatja. Vállalkozó a vis maior esetében jogosult – egyéb jogainak érintése nélkül – a szerződéstől teljesen vagy részben elállni, amennyiben ezek az események nem jelentéktelen időtartamúak és/vagy szükségleteinek jelentős mértékű csökkenéséhez vezetnek, és/vagy a szerződés fenntartása Vállalkozó érdekeinek egyéb jelentős sérelmét idézi elő.
3. Vállalkozó önhibáján kívül bekövetkező késedelme önmagában nem jogosítja fel a Megrendelőt arra, hogy a szerződéstől elálljon vagy felmondja azt, továbbá ilyen esetben a késedelem vagy a teljesítés elmaradása miatt kártérítési igény nem támasztható.
4. Minőségbiztosítás
5. Vállalkozó által készített terveknek, felhasznált anyagoknak, kiviteli munkavégzésnek meg kell felelniük a mindenkori vonatkozó szabványokban előírt feltételeknek.
6. Vállalkozó az elfogadott kiviteli (esetleg gyártmány) tervek alapján MSZ szerinti, I.o. minőségű teljesítést vállal. Az I. osztályú minőség megállapítása a vonatkozó Magyar Szabványok szerint történik. Vonatkozó Magyar Szabvány hiányában az érvényes szabványok lépnek érvénybe.
7. Megrendelő jogosult az építkezés dokumentációját, az építkezést, illetve Vállalkozó munkáját bármikor ellenőrizni és esetleges intézkedéseit meghozni, a Vállalkozó tevékenységének szükségtelen zavarása nélkül. Vállalkozó - amennyiben az jogszabályt nem sért - mindenkor köteles figyelembe venni Megrendelő utasításait.

4. A beruházás tárgyának semmilyen részét nem szabad befedni, vagy eltakarni a Megrendelő előzetes engedélye nélkül. A Megrendelő számára lehetővé kell tenni, hogy az eltakarásra kerülő részeket ellenőrizze, felülvizsgálja, a szükséges méréseket elvégezze.

VI. Többlet- és pótmunkák

* + 1. A kivitelezés során esetlegesen felmerülő többletmunkák a vállalkozói szerződésben megállapított díjazással kiegyenlítettnek tekintendő. Felek rögzítik, hogy jelen szerződés hatálya alatt többletmunkának tekintik a tervben szereplő, de a költségvetésből hiányzó, vagy abban nem kellő mértékben felvett munkát, illetve a műszaki szükségességből felmerülő munkát. Nem számolható el többlet költségként olyan munka, mely a szerződéses ár meghatározásának alapját képező tervek, műszaki, technológiai és egyéb leírások, rendelkezésre álló szakhatósági nyilatkozatok, engedélyek bármelyikében szerepelt, arra utalás volt, továbbá az egyeztető tárgyalások során meghatározásra került, kivéve a Vállalkozónak a többletmunkával kapcsolatban felmerült olyan költségét, amely a szerződés megkötésének időpontjában nem volt előrelátható.
    2. Megrendelő jogosult pótmunkák elrendelésére. Felek rögzítik, hogy jelen szerződés hatálya alatt pótmunkának tekintik valamennyi jelen szerződésben és annak mellékleteiben nem rögzített, utólag megrendelt, tervmódosítás folytán felmerült munkát, amelynek elvégzésére Vállalkozó kizárólag a Felek által kölcsönösen elfogadott és aláírt pótmunka szerződés alapján jogosult és köteles, míg Megrendelő kizárólag az így elrendelt pótmunka megfizetésére köteles. Pótmunka felmerülése esetén Felek a vállalkozói szerződésben és mellékleteiben szereplő egységárakat veszik alapul.

1. Szerződéses ár, Fizetési feltételek

1. Szerződéses ár a Kivitelezési Munka elvégzésére vonatkozó **átalány és/vagy átalány ár**, mely a vállalkozói szerződésben kerül meghatározásra. A Szerződéses Ár magában foglalja mindazon munkákat - ideértve az összes elvégzett többletmunkát is - és azok költségeit, amelyek a szerződésben rögzítetteknek megfelelően a vállalkozási szerződésben, a vonatkozó tervekben és azokhoz kapcsolódó hatósági engedélyekben, a Műszaki Előírásokban megfogalmazottak szerint a Kivitelezési Munka megvalósításához, rendeltetésszerű használatához és az vállalkozási szerződésben megfogalmazott feltételek teljes körű teljesedésbe menéséhez szükséges a műszaki előírások szerint.

A téli vagy rossz időjárás miatt fellépő nehézségekért külön térítés jár, Felek külön ezirányú megállapodása alapján. Ezek miatt a teljesítési határidő meghosszabbodhat.

2. Vállalkozó számlát Megrendelő által leellenőrzött és leigazolt teljesítésigazolás alapján (1. számú melléklet) nyújthat be. A teljesítésigazolás érvényességének feltétele, hogy a kijelölt helyen, együttesen tartalmazza a Megrendelő és Vállalkozó által feljogosított személyek eredeti sajátkezű aláírását. A leigazolt teljesítést igazoló jegyzőkönyv egy eredeti példányát mindenkor a számlához kell mellékletként csatolni.

3. A végszámlához tartozó teljesítésigazolás Megrendelő általi kiadásának feltétele a jelen szerződésben és mellékleteiben meghatározott munkák Megrendelő részére történő sikeres átadás - átvételének lezárása.

4. Felek a Ptk. 6:25. §-tól el kívánnak térni, és az elévülést megszakító körülményként szabályozzák a teljesítésre irányuló fizetési felszólítást is.

5. A fizetés akkor tekinthető teljesítettnek, amikor a Vállalkozó által kiállított számla összege minden levonás nélkül a Vállalkozó bankszámláján jóváírásra került. Nem fogadható el a kifizetés visszatartása vagy olyan igények beszámítása (így jótállási igény, érdekmúlás jogcímén), vételár csökkentése, amelyekhez Vállalkozó előzetesen írásban nem járult hozzá

6. Vállalkozó a késedelmes fizetés esetén az esedékesség napjától - a Ptk. 6:155. §-ban a gazdálkodó szervezetekre megjelölt mértékben - késedelmi kamatot számít fel, valamint felszámítja a fizetési késedelemmel összefüggésben felmerült mindennemű költségét is, különös tekintettel A behajtási költségátalányról szóló 2016. évi IX. törvényben rögzítettekre.

7. Vállalkozó a teljes vételár pénzügyi fedezetének előzetes biztosítását igényelheti, ha az ellenszolgáltatás időben való teljesítése veszélyeztetve van, vagy a Vállalkozó megrendelésre tett visszaigazolása után olyan körülmények váltak ismertté, amelyek a Megrendelő hitelképességét csökkentik. Ilyen esetekben a Vállalkozó a teljesítést a pénzügyi fedezet biztosításáig visszatarthatja, vagy elállhat a szerződéstől, továbbá a felmerült kárának megtérítését kérheti.

8. Megrendelő semmilyen jogcímen nem jogosult Vállalkozó számlájába történő beszámításra.

1. **Hibás teljesítés, szavatosság, jótállási garanciák**
   1. Vállalkozó által végzett munkákra a vállalkozói szerződésben meghatározott időtartamra és az ott rögzített feltételekkel jóteljesítési és jótállási garancia nyújtási kötelezettséget vállal, továbbá köteles betartani a mindenkor érvényes jogszabályok szerinti jótállási és szavatossági (kötelező alkalmassági időre vonatkozó) szabályokat is, figyelembe véve a Felek által a jelen szerződésben tett kiegészítő megállapodásokat. Vállalkozó mentesül a jótállási kötelezettség alól, ha bizonyítja, hogy a hiba oka a teljesítése után keletkezett.
   2. Amennyiben a Vállalkozó a jótállási vagy szavatossági garanciát bankgarancia formájában kívánja biztosítani, úgy az egyes garanciákra vonatkozó bankgaranciákat az alábbiakban meghatározott határidőn belül köteles a Megrendelőnek átadni:

* Jótállási garancia kiváltására irányuló bankgarancia esetén: az eredményes műszaki átadás-átvételtől számított 30 napon belül
* Szavatossági garancia kiváltására irányuló bankgarancia esetében: a jótállási időszak lejáratát megelőző 30 napon belül, de legkésőbb a jótállási garancia érvényességi idejének lejáratát megelőző 15. napon.
* Jótállási és/vagy szavatossági kötelezettség fennállása alatt, amennyiben a kötelezettség teljesítésének garanciaként nyújtott bankgarancia érvényességi ideje a jótállási és/vagy szavatossági idő alatt jár le, legkésőbb a bankgarancia érvényességi idejének lejártát megelőző 15. napon.
  1. **Garanciális igények kezelése**

Jótállási körbe tartozó munkák felmerülése esetén Megrendelő írásban értesíti Vállalkozót, aki köteles a felmerülő munkákat haladéktalanul, de legkésőbb Megrendelő írásbeli jelzését követő 8 napon belül a helyszíni szemlét elvégezni, majd azt követő 8 napon belül – amennyiben Vállalkozó a hibát garanciális hibának minősíti - saját költségén elvégezni.

Vállalkozó ezúton nyilatkozza, hogy:

1. a vállalkozói szerződésben foglalt munkákkal kapcsolatosan felmerülő garanciális ügyeket, az azokhoz tartozó esetleges levelezéseket a vállalkozói szerződésben meghatározott e-mail cím felhasználásával intézi;
2. Vállalkozó az általa meghatározott e-mail címen fogadja és küldi a garanciális ügyekkel kapcsolatos üzeneteket;
3. Felek vállalják, hogy amennyiben az e-mail címük megváltozik, úgy azt előzetesen bejelentik a másik fél felé írásban, az új cím megadásával együtt.
4. Elállás, felmondás
5. Felek a Vállalkozó teljesítésének megkezdése előtt bármikor elállhatnak a szerződéstől, ezt követően a teljesítésig a szerződést felmondhatják.
6. Vállalkozónak joga van a jelen szerződést megfelelő határidő kitűzése mellett, részben, vagy teljes mértékben azonnali hatállyal elállással, vagy felmondással megszüntetni, az alábbi esetekben:
7. ha Megrendelő vagyonára jogerős határozattal felszámolási eljárást rendelnek el, vagy csődeljárás, illetve végelszámolás indul, vagy az indítást vagyonfedezet hiányában megtagadják;
8. A bíróság a felszámolási eljárásban a Megrendelő fizetésképtelenségét jogerős határozattal megállapítja, vagy jogerősen csődeljárás, illetve végelszámolás indul.
9. Megrendelő fizetési kötelezettségével késedelembe esik és annak a Vállalkozó írásbeli felszólítása ellenére sem tesz eleget;
10. Megrendelő megsérti az Általános Szerződéses Feltételekben rögzített kötelezettségét és a Vállalkozó erre irányuló írásos felszólítására sem tartja be annak a rendelkezéseit,

3. Aki szerződésnél vagy jogszabálynál fogva felmondásra jogosult, e jogát a másik félhez intézett, postai úton vagy személyesen eljuttatott nyilatkozattal gyakorolhatja.

4. Az előre nem látható események bekövetkeztével, amennyiben ezek a teljesítést jelentős mértékben befolyásolják, vagy súlyosan elnehezítik, valamint, ha a teljesítés részleges vagy teljes lehetetlensége utólag derül ki, Vállalkozó a szerződéstől egyoldalú nyilatkozattal elállhat, vagy felmondhatja azt azzal, hogy ennek folytán semmiféle kártérítési vagy egyéb igény Vállalkozóval szemben nem támasztható.

5. Felek kötelesek a vállalkozói szerződéstől elállás, vagy annak felmondása előtt a szerződésszegő felet a szerződésszerű teljesítésre felhívni, 15 (tizenöt) napos határidő tűzése mellett. E nélkül a felmondás jogszerűen nem gyakorolható.

1. Titoktartási kötelezettség

Felek kötelesek a jelen szerződés, ill. ennek teljesítése alapján az egymás tevékenységével kapcsolatosan szerzett műszaki vagy üzleti információkat harmadik személyekkel szemben üzleti titokként kezelni éspedig a jelen szerződés megszűnése után is addig, amíg ezek az információk más módon általánosan ismertté nem váltak, kivéve, ha a Felek erről a titoktartási igényéről írásban előzetesen lemondanak. Felek alkalmazottai, alvállalkozója és alkalmazottai is ennek megfelelően titoktartásra kötelesek. Felek felelősek azért, hogy saját és alvállalkozója és annak alkalmazottai a kötelezettségeket betartsák. Vállalkozó köteles a jelen szerződéssel kapcsolatos alvállalkozói szerződéseiben a titokvédelmi rendelkezést előírni. A jelen szerződés, annak részletei, vagy a teljesítéssel kapcsolatos bármely adat, csak a Felek előzetes írásbeli hozzájárulásával hozható nyilvánosságra.

1. **Egyéb feltételek**

1. Vállalkozó nem vállal felelősséget bárminemű közvetett vagy közvetlen, anyagi vagy nem anyagi természetű kárért, amíg kétséget kizáróan be nem bizonyosodik, hogy a kárt a Vállalkozó okozta és a kár mint a szerződésszegés lehetséges következménye a szerződés megkötésének időpontjában előre látható volt. Vállalkozó felelőssége bármely megrendelői igény érvényesítése esetén csak az általa elvégzett nettó vállalási díj 15 %-a összegének erejéig áll fenn. A szándékosan okozott, továbbá emberi életet, testi épséget vagy egészséget megkárosító szerződésszegésért való vállalkozói felelősség a Ptk. rendelkezései szerint alakul.

2. Felek megállapodnak abban, hogy Megrendelő - erre irányuló szerződés-módosítás esetén - a Vállalkozóval szembeni követelését kizárólag oly módon engedményezheti, hogy annak következtében a Vállalkozó szerzett jogai ne sérüljenek, illetve az engedményezés a Vállalkozónak többletkötelezettséget nem eredményezhet, függetlenül az engedményezés tudomásulvételi nyilatkozatának ettől esetlegesen eltérő szövegezésétől. Így különösen: a Vállalkozó beszámítás kizárásának jogát mindenkor fenntartja. Megrendelő szerződésből eredő jogai és kötelezettségei tekintetében a Ptk. 6:202.§-ában meghatározott jogátruházás, valamint az engedményezés kizárólag a Vállalkozó által jóváhagyott és aláírt, írásbeli szerződéssel lehetséges.

3. Felek megállapodnak abban, hogy az egymás címére a jelen jogügylettel kapcsolatos tértivevényes postai küldeményként szabályszerűen postára adott küldeményt a másik féllel kézbesítettnek kell tekinteni akkor is, ha a küldemény ténylegesen kézbesíthető nem volt, vagy arról a másik fél nem szerzett tudomást, mégpedig a küldeménynek az első postai kézbesítése megkísérlése napjától, ha ez nem állapítható meg, akkor a postai kézbesítés második megkísérlésének napjától számított ötödik munkanapon, ha ez sem állapítható meg, vagy a kézbesítés másodszori megkísérlésére nem is került sor, akkor azon a napon, amelyen a kézbesítetlen küldeményt a posta a feladónak visszaküldte. Felek megállapodnak, hogy a napi ügymenettel kapcsolatos egymás közötti írásbeli kommunikáció alapvető - a jogszabályokban meghatározott eseteken felüli - formájaként az e-mailen történő levelezést is elfogadják. A mindennapos munkával szorosan összefüggő, a Vállalkozó és a Vállalkozó helyi képviselői közötti közvetlen kapcsolatot szolgáló értesítéseket az Építési Naplóba kell bevezetni.

4. Felek rögzítik, hogy jelen Általános Szerződési Feltételek Megrendelő általi elfogadása a Megrendelő általános szerződési feltételeinek alkalmazását jelen jogviszonyra vonatkozóan kizárja. Ezek abban az esetben sem képezik a jelen szerződés részét, ha az általános szerződési feltételek alkalmazása ellen a Vállalkozó a szerződéskötéskor kifejezetten nem tiltakozik. Szerződő Felek a Ptk. 6:63. § (5) bekezdésének alkalmazását, valamint Felek az egymás közötti, szerződéskötés előtti szóbeli megállapodásaik és bármely korábbi írásbeli megállapodásuk jelen jogviszonyukra nem érvényes. Így Szerződő Felek a Ptk. 6:87. § (2) bekezdésének alkalmazását kizárják.

5. Felek megállapodnak, hogy vitás ügyeiket egymás közt, egyeztetés útján intézik el. Amennyiben ez nem lehetséges úgy Felek értékhatártól függően a Pécsi Járásbíróság, illetve a Pécsi Törvényszék illetékességét kötik ki.

6. A szerződésben nem szabályozott kérdésekben a mindenkor hatályos Ptk. és az egyéb vonatkozó jogszabályok rendelkezései, előírásai az irányadóak.

**XII. Mellékletek:**

* + - **1. számú melléklet:**  Teljesítés igazolás minta
    - **2. számú melléklet**: Adatvédelmi tájékoztató
    - **3. számú melléklet:** Munka-, tűz-, és környezetvédelmi fejezet
    - **4. számú melléklet:** Környezetvédelmi megállapodás

|  |  |
| --- | --- |
| Dátum: 2021. július 01.  **…………………………………** | **……………………………………** |
| **Megrendelő** | **Vállalkozó** |